cyanic-selkie/wikianc huggingface dataset:
சூனி தாராபோரேவாலா
ஆரம்ப வாழ்க்கை மற்றும் கல்வி
தாராபோரேவாலா 1957 இல் மும்பையில் ஒரு பார்சி குடும்பத்தில் பிறந்தார். மும்பை குயின் மேரி பள்ளியில் பள்ளிப்படிப்பை முடித்தார். ஆர்வர்டு பல்கலைக்கழகத்தில் இளங்கலைப் பட்டதாரியாக சேர முழு உதவித்தொகை பெற்றார். இவர் ஆங்கிலம் மற்றும் அமெரிக்க இலக்கியத்தில் தேர்ச்சி பெற்றிருந்தாலும், ஆல்ஃபிரட் குஸ்ஸெட்டி கற்பித்த திரைப்படத் தயாரிப்பு உட்பட பல திரைப்படப் படிப்புகளைப் பயின்றார். இவர் மீரா நாயரை இளங்கலைப் பட்டதாரியாக இருந்தபோது சந்தித்தார். இவர் நியூயார்க் பல்கலைக்கழகத்தில் சினிமா ஆய்வுத் துறையில் சேர்ந்தார், மேலும் 1981 இல் திரைப்படக் கோட்பாடு மற்றும் விமர்சனத்தில் முதுகலைப் பட்டம் பெற்ற பிறகு, சார்பிலா புகைப்படக் கலைஞராகப் பணியாற்ற இந்தியா திரும்பினார். இவர் 1988 இல் லாஸ் ஏஞ்சல்சுக்குத் திரும்பினார் மற்றும் திரைக்கதை எழுத்தாளராகப் பணியாற்றினார், யுனிவர்சல், எச்பிஓ மற்றும் டிஸ்னி உள்ளிட்ட பல்வேறு படமனைகளுக்கு நியமிக்கப்பட்ட திரைக்கதைகளை எழுதினார். அவர் 1992 இல் இந்தியாவுக்குத் திரும்பினார்.
வெளி இணைப்புகள்
பகுப்பு:Articles with hCards பகுப்பு:பத்மசிறீ விருது பெற்ற கலைத் துறையினர் பகுப்பு:ஆர்வர்டு பல்கலைக்கழக முன்னாள் மாணவர்கள் பகுப்பு:வாழும் நபர்கள் பகுப்பு:1957 பிறப்புகள் பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
ஸ்விஸ்காம்
ஸ்விஸ்காம் ஏஜி ஸ்விஸ்காம் ஏஜி சுவிச்சர்லாந்து உள்ள ஒரு பெரிய தொலை தொடர்வு நிலையம் ஆகும். இதன் தலைமையகம் பெர்ன் அருகில் Worblaufen அமைந்துள்ளது. சுவிஸ் கூட்டமைப்பு ஸ்விஸ்காம் என்ற 56,94 சதவீதம் சொந்தமானது.
வெளி இணைப்புகள்
பகுப்பு:சுவிட்சர்லாந்து
மதநீர்
மதநீர் (Musth) என்பது ஆண் யானைகளுக்கு சில வேளைகளில் கண்ணுக்கும் காதுக்கும் இடைப்பட்ட சுரப்பிகளில் வழியும் நீர். இது இவைகளை மிகவும் ஆக்ரோசமாகவும் ஆபத்தாகவும் மாற்றும் தன்மையுடையது என்றும், இது ஆண்களின் பாலுணர்வினைச் சார்ந்ததென்றும் கூறுவர். இவ்வாறாக மதநீர் வழியும் காலத்தில் யானைக்கு மதம் பிடித்தல் என்று கூறுவர். பெண் யானைக்கு எக்காலத்திலும் மதநீர் சுரக்காது.
பரிமாற்றங்கள்
மதம் கொண்ட யானைகள் மனிதரிடமும் (நன்கு பழகிய பாகனிடத்தும்), மற்ற யானைகள் மற்றும் விலங்குகளுடனும் சரிவர பரிமாற்றம் செய்யாமல் மிகவும் மோசமாக நடந்து கொள்கின்றன. மற்ற பிராணிகளை கொல்லவும் செய்கின்றன.
பராமரிப்பு
எனவே இவை தன் மதம் பிடித்த நிலையிலிருந்து வெளியேறும் வரை தனித்து விடப்பட்டும், நன்றாக கட்டிப்போட்டும் பராமரிக்கப்படுகின்றன. மதம் பிடித்த தருவாயில் பணிகளை செய்ய விடமாட்டார்கள். மேலும்
சில ஆய்வுகள்
வயதில் முதிர்ந்த ஆண் யானைகளை புகுத்தினால் இளம் ஆண்கள் மதம் பிடிக்காதிருக்கின்றன என்றும் அவற்றின் அடங்கா குணமும் வெளிவராதென கண்டறிந்துள்ளனர்.
உசாத்துணை
பகுப்பு:யானைகள்
ஆதிச்ச தேவன்
ஆதிச்ச தேவன் 13-ஆம் நூற்றாண்டில் வாழ்ந்த புலவர்களில் ஒருவர். காங்கேயன் பிள்ளைத்தமிழ், காரணை விழுப்பரையன் மடல் ஆகிய நூல்களைப் பாடியவர். இவரது இந்த நூல்களைப் பற்றிக் கல்வெட்டு ஆவணங்களிலிருந்து அறியமுடிகிறது. நூல்கள் கிடைக்கவில்லை.
ஜெஸ்சூர் மாவட்டம்
எல்லைகள்
இம்மாவட்டம் வங்கதேசத்தின் மேற்கில் இந்தியாவின் எல்லைப்பகுதியில் அமைந்துள்ளது. இதன் தெற்கில் குல்னா மாவட்டம் மற்றும் சத்கிரா மாவட்டமும், கிழக்கில் மகுரா மாவட்டம் மற்றும் நராயில் மாவட்டமும், வடக்கில் ஜென்னைதா மாவட்டமும் எல்லைகளாக உள்ளது.
மாவட்ட நிர்வாகம்
ஜெஸ்சூர் மாவட்டம் 1781-இல் நிறுவப்பட்டது. இம்மாவட்டம் நான்கு நகராட்சிகளையும், எட்டு துணை மாவட்டங்களையும், 92 ஊராட்சி ஒன்றியங்களையும், 1434 கிராமங்களையும் கொண்டுள்ளது.
துணை மாவட்டங்கள்
ஜெஸ்சூர் மாவட்டத்தை நிர்வாக வசதிக்காக பாகெர்பரா, சௌகாச்சா, ஜெஸ்சூர் சதர், ஜிகர்கச்சா, கேசவப்ப்பூர், மணிராம்பூர், அபய்நகர், மற்றும் ஷெர்ஷா என எட்டு துணை மாவட்டங்களைக் கொண்டுள்ளது.
மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, ஜெஸ்சூர் மாவட்டத்தின் மக்கள் தொகை 27,64,547 ஆக உள்ளது. அதில் ஆண்கள் 13,86,293 ஆகவும், பெண்கள் 13,78,254 ஆகவும் உள்ளனர். பாலின விகிதம் நூறு ஆண்களுக்கு 101 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 1,060 வீதம் உள்ளனர். எழுத்தறிவு 56.50% விழுக்காடாக உள்ளது. 85.5% மக்கள் இசுலாமியர்களாகவும், 14.21% மக்கள் இந்துக்களாகவும் உள்ளனர். ஜெஸ்சூர் மாவட்டத்தின் அஞ்சல் சுட்டு எண் 7400 ஆகும்.
இம்மாவட்டம் வங்காளதேச நாடாளுமன்றத்திற்கு ஆறு உறுப்பினர்களை தேர்தலில் தேர்ந்தெடுக்கிறது.
பொருளாதாரம்
இம்மாவட்டத்தில் கபோதாக்கா, வெய்ரப், சித்திரா, ஹோரியோர், பேட்ரபோத்தி, தண்டரா, கோட்லா மற்றும் இசமோதி முதலிய ஆறுகள் பாய்வதால், இம்மாவட்டத்தில் வேளாண்மை செழித்து காணப்படுகிறது. இங்கு நெல், கோதுமை, கரும்பு, தென்னை, வாழை, வெற்றிலை, பருத்தி, சணல் முதலியவைகள் பயிரிடப்படுகிறது.
போக்குவரத்து
கொல்கத்தா – டாக்கா நகரங்களை இணைக்கும், இந்தியாவின் அகல இருப்புப் பாதை ஜெஸ்சூர் மாவட்டம் வழியாக செல்கிறது.
கல்வி
இம்மாவட்டதில் ஜெஸ்சூர் அறிவியல் மற்றும் தொழில்நுட்ப பல்கலைக்கழகம், ஜெஸ்சூர் மருத்துவக் கல்லூரி, மைக்கேல் ம்துசூதனன் கல்லூரி, இராணுவ மருத்துவக் கல்லூரி, பொறியியல் கல்லூரிகள், மற்றும் கலை மற்றும் அறிவியல் கல்லூரிகளும் உள்ளது.
தட்ப வெப்பம்
ஜெஸ்சூர் மாவட்டத்தின் ஆண்டு சராசரி தட்ப வெப்பம் 9 முதல் 41° செல்சியசு வெப்பம் காணப்படுகிறது. ஆண்டு சராசரி மழைப் பொழிவு 1537 மில்லி மீட்டராக உள்ளது.
வெளி இணைப்புகள்
பகுப்பு:வங்காளதேச மாவட்டங்கள் பகுப்பு:குல்னா கோட்டம்
குவாங் கொமுட்டர் நிலையம்
குவாங் கொமுட்டர் நிலையம் (ஆங்கிலம்: Kuang Commuter Station மலாய்: Stesen Komuter Kuang); சீனம்: 匡通勤站) என்பது மலேசியா, பேராக், கோம்பாக் மாவட்டம், குவாங் நகரில் அமைந்துள்ள ஒரு கொமுட்டர் தொடருந்து நிலையம் ஆகும். குவாங் நகரத்தின் பெயர் இந்த கொமுட்டர் நிலையத்திற்கும் வைக்கப்பட்டு உள்ளது.
பொது
2015-ஆம் ஆண்டில் இருந்து, இந்த நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.
கிள்ளான் துறைமுக வழித்தடம்
இந்த நிலையம் காலனித்துவ காலத்தில் பத்து ஆராங் மற்றும் பெஸ்தாரி ஜெயா வரையிலான 23 கி.மீ நீளமுள்ள கிளைப் பாதையின் தொடக்கமாகச் செயல்பட்டது. 1971-ஆம் ஆண்டில், அந்தப் பாதை மூடப்பட்டது.
கிள்ளான் துறைமுக வழித்தடத்தில் உள்ள மற்ற பெரும்பாலான நிலையங்களைப் போலவே இந்த நிலையத்திலும் இரண்டு நடைபாதைகள் உள்ளன. அத்துடன் (கேடிஎம் கொமுட்டர் தொடருந்துச் சேவைகளும் உள்ளன. பழைய தொடருந்து நிலையம் உடைக்கப்பட்டு விட்டது.
அடிப்படை வசதிகள்
இந்த நிலையத்தில் அடிப்படை வசதிகளுடன் பயணச்சீட்டு வசதிகளும் (Ticketing Facilities) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (Kiosks); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
சேவைகள்
குவாங் கொமுட்டர் நிலையம், குவாங் நகரத்திற்கும், அதன் புறநகர்ப் பகுதிகளுக்கும் மற்றும் குவாங் நகரத்திற்கு அருகிலுள்ள புறநகர்ப் பகுதிகளுக்கும் சேவை செய்கிறது. குவாங் நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.
இந்த நிலையம் மலாயா தொடருந்து நிறுவனத்தின் (Keretapi Tanah Melayu Berhad) கீழ் கேடிஎம் கொமுட்டர் தொடருந்து சேவைகளை வழங்குகிறது. அத்துடன் குவாங் நகரத்திற்கான முக்கிய தொடருந்து முனையமாகவும் செயல்படுகிறது.
கோம்பாக் மாவட்டம்
பேராக், கோம்பாக் மாவட்டத்தில் குவாங் நகரின் மேற்குப் பகுதியில் இந்த நிலையம் அமைந்துள்ளது. இந்த நிலையத்தை மலேசியக் கூட்டரசு சாலை 1-இன் வழியாகவும் அணுகலாம். தீபகற்ப மலேசியாவின் வடக்கு-தெற்கு விரைவுசாலை வழியாகவும் அணுகலாம். கிள்ளான் துறைமுகம் நிலையத்திற்கான நேரடி சேவைகள் 2017-இல் அறிமுகப்படுத்தப்பட்டன.
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள் பகுப்பு:கிள்ளான் துறைமுக வழித்தடம்
இப் ஆறு
thumb| ஜார்சுகுடா அருகே இப் நதி வடகிழக்கு மத்திய இந்தியாவில் மகாநதி ஆற்றின் துணை நதியாக இப் ஆறு (Ib River) உள்ளது. இது ஈராக்குது நீர்த்தேக்கத்தில் நேரடியாகப் பாயும் மகாநதி நதியுடன் இணைகிறது. இந்த ஆறு 762 m உயரத்தில் பாண்ட்ராபேட்டிற்கு அருகிலுள்ள மலைகளில் உருவாகிறது. இது ராய்கர் மாவட்டம் மற்றும் சத்தீசுகரின் ஜாஷ்பூர் மாவட்டம் மற்றும் ஒடிசாவின் ஜார்சுகுடா மற்றும் சுந்தர்கட் மாவட்டம் வழியாகச் சென்று இறுதியாக மகாநதியுடன் ஈராக்குது அணையில் கலக்கிறது.
இபி நதியின் அருகிலுள்ள பல பகுதிகளில் சுற்றுலாப் சென்று பார்வையிட வாய்ப்புள்ளவைகளாகள் உள்ளன. கடந்த காலங்களில் வற்றாத இந்த ஆற்றங்கரையில் நிரந்தர வாழ்விடத்தை உருவாக்க சத்தீஸ்கர் மற்றும் ஒடிசாவின் பழங்குடி குழுக்களுக்கு ஊக்கமளித்ததாக நம்பப்படுகிறது. மேலும், இப் ஆற்றின் புராண முக்கியத்துவம் குறித்து ஏராளமான நாட்டுப்புறக் கதைகள் உள்ளன.
நீர்நிலை பகுதி
இது ஜஷ்பூர் மாவட்டத்தில் சுமார் 25000 சதுர கிலோமீட்டர் பரப்பளவை உள்ளடக்கியது. இப் ஆறு ஹிராகுர்டில் மகாநதியுடன் சந்திக்கிறது.
மேற்கோள்கள்
பகுப்பு:ஒடிசாவின் ஆறுகள்
மேற்கு ஐரோப்பிய நேரம்
மேற்கு ஐரோப்பிய நேரம் (மே.ஐ.நே) (ஆங்கில மொழி: Western European Time - WET, ஒ.ச.நே±00:00) என்பது மேற்கு ஐரோப்பாவில் புழக்கத்தில் உள்ள நேர வலயம் ஆகும். இது கிரீன்விச் இடைநிலை நேரம் எனவும் அழைக்கப்படுகிறது. ஐரோப்பிய ஒன்றியத்தில் புழக்கத்தில் உள்ள மூன்று நேர வலயங்களில் இதுவும் ஒன்றாகும். ஏனையவை: மத்திய ஐரோப்பிய நேரம், கிழக்கு ஐரோப்பிய நேரம் ஆகியவை ஆகும்.
குளிர்கால நேரம்
பின்வரும் மேற்கு ஐரோப்பிய நாடுகளும் பிராந்தியங்களும் ஒசநே±00:00 நேரவலயத்தை குளிர்கால மாதங்களில் பயன்படுத்துகின்றன:
கோடை நேரம்
ஐசுலாந்து தவிர்ந்த மேற்குறிப்பிட்ட அனைத்து நாடுகளும் கோடைகாலத்தில் பகலொளி சேமிப்பு நேரத்தைக் கடைப்பிடிக்கின்றன. மார்ச் மாதத்தின் இறுதி ஞாயிறு முதல் அக்டோபர் மாதத்தின் கடைசி ஞாயிறு வரை இந்நாடுகளில் நேரம் மேற்கு ஐரோப்பிய நேரத்தில் இருந்து 1 மணி நேரம் முன்னோக்கி நகர்த்தப்படுகின்றன. இது மேற்கு ஐரோப்பிய கோடை நேரம் (WEST, ஒசநே+01:00) என அழைக்கப்படுகின்றது. ஐக்கிய இராச்சியத்தில் இது பிரித்தானிய கோடை நேரம் எனவும், அயர்லாந்தில் ஐரிய சீர் நேரம் எனவும் அழைக்கப்படுகிரது.
வரகுணராம பாண்டியன்
வரகுணராம பாண்டியன் கி.பி. 1613 முதல் 1618 வரை பாண்டிய நாட்டில் ஆட்சி செய்த மன்னனாவான். வரகுண குலசேகரப் பாண்டியன் என்ற சிறப்புப்பெயரினையும் வேத விதிப்படி வேள்விகளைச் செய்த காரணத்தினால் குலசேகர சோமாசிரியார் என்ற சிறப்புப்பெயரைப் பெற்றான். 1748 ஆம் ஆண்டளவில் ஆட்சி செய்த பாண்டிய மன்னனொருவனும் தனது பெயரை வரகுணராம பாண்டிய குலசேகர தேவ தீட்சிதர் என தன்னை வரகுணராம பாண்டியன் பெயரினையும் தனது சிறப்புப்பெயரினையும் இணைத்து வைத்துக்கொண்டான் என்பதும் குறிப்பிடத்தக்கது. வரகுணராம பாண்டியன் காலத்து பாண்டியர்கள் அனைவரும் விஜயநகரப் பேரரசின் மேலாண்மையில் இருந்தனர்.மேலும் அவர்களுக்குத் திறை செலுத்துபவர்களாகவும் இருந்தனர். பகுப்பு:தென்காசிப் பாண்டியர்கள் பகுப்பு:பாண்டியர் பகுப்பு:இந்திய அரசர்கள்
நாத்தான்வேல் (இயேசுவின் சீடர் )
thumb நாத்தான்வேல் என்பவர் இயேசுவின் சீடர்களில் ஒருவர் ஆவார். இவர் கலிலேயாவில் உள்ள கானா ஊரை சேர்ந்தவர்.
வரலாறு
இயேசுவின் மற்றோரு சீடரான பிலிப்பு என்பவர் நாத்தான்வேலிடம் வந்து நாங்கள் மோசேயும் மற்ற தீர்க்கதரிசிகளும் எழுதியிருக்கிறவரைக் கண்டோம். அவர் நாசரேத்தூரானுமாகிய இயேசு தான் என்றான். ஆனால் நாத்தான்வேல் மேசியா நாசரேத் ஊரிலிருந்து வருவார் என்பதை அவன் நம்பிக்கை கொள்ளவில்லை. யூத வரலாற்றில் நாசரேத் ஊரில் இருந்து எந்த ஒரு தீர்க்கதரிசிகளும் எழும்பினது இல்லை. இதனால் நாத்தான்வேல் பிலிப்பு சொன்னதை ஏற்க மறுத்தான். பிலிப்பு நாத்தான்வேலிடம் நீ வந்து பார் என்று அழைத்ததின் நிமித்தம் அவன் இயேசுவை பார்ப்பதற்கு சென்றான். இயேசு நாத்தான்வேலை தம்மிடத்தில் வரக்கண்டு கபடற்ற உத்தம இஸ்ரவேலன் என்றார். நாத்தான்வேல் இயேசுவிடம் என்னை உமக்கு எப்படி தெரியும் என்றான். அதற்கு இயேசு பிலிப்பு உன்னை அழைக்கும் முன்பே அத்திமரத்தின் கீழே உன்னை கண்டேன் என்றார். பின்பு நாத்தான்வேல் இயேசுவை நீர் தேவனுடைய மகன், இசுரவேலின் அரசன் என்றான்.
திருமறையில் யோவான் புத்தகத்தில் மட்டும் இரு இடங்களில் இவரைப்பற்றி குறிப்பிடப்பட்டுள்ளது. யோவான் அதிகாரம் 1 மற்றும் 21. நற்செய்தி புத்தகங்கள் என்று அழைக்கப்படும் நான்கு புத்தகங்களில் மற்ற மூன்று புத்தகத்தில் இவரை பற்றிய குறிப்புகள் இல்லை.
மத்தேயு புத்தகத்தில் குறிப்பிடப்பட்டுள்ள பன்னிரெண்டு சீடர்களில் பற்தொலொமேயு என்பவர் தான் நாத்தான்வேல் என்ற யூகங்களும் உண்டு. அனால் அதற்கான சரியான ஆதாரங்கள் கிடையாது.
மேற்கோள்கள்
பகுப்பு:இயேசு
டேரின் ரேண்டால்
டேரின் ரேண்டால் (Darryn Randall, பிறப்பு: திசம்பர் 2 1980, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார். 2009 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேரின் ரேண்டால் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 14 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1980 பிறப்புகள் பகுப்பு:2013 இறப்புகள்
குண்டு இரைச்சல்
thumb|right|ஒளியன் இரைச்சல் பாவனையாக்கம் குண்டு இரைச்சல் (Shot noise) என்பது மின்சார ஊட்டங்களின் (மின்னூட்டுகளின்) ஒரு தனிப்பட்ட இரைச்சலை ஆதாரமாக கொண்ட ஒரு மின்னணு இரைச்சல் ஆகும். இந்த கலைச்சொல் சில நேரங்களில், குண்டு இரைச்சல் ஒளித் துகள்களின் பண்புகளுடன் தொடர்புடைய ஒளியியல் கருவிகளின் ஒளியன் பெருக்கிக்கு பயன்படுத்துவர்.
பகுப்பு:மின்னணுவியல்
அன்னவாசல் ஊரணிகரை கருப்பர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜிட்டாண்டஅள்ளி பெருமாள் கோயில்
ஜிட்டாண்டஅள்ளி பெருமாள் கோயில் தமிழ்நாட்டில் தர்மபுரி மாவட்டம், ஜிட்டாண்ட அள்ளி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
ஜெயந்தசேனா
ஜெயந்தசேனா இராகம் கருநாடக இசையில் பயன்படும் இராகங்களில் ஒன்றாகும். இது 4 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 4 ஆவது மேளமாகிய கரகரப்பிரியா இராகத்தின் ஜன்னிய இராகம் ஆகும்.
இலக்கணம்
thumb|right|250px|ஜெயந்தசேனா ஆரோகணச் சுரங்கள் C யிலிருந்து தொடக்கம் thumb|right|250px|ஜெயந்தசேனா அவரோகணச் சுரங்கள் C யிலிருந்து தொடக்கம்
இந்த இராகத்தில் சட்சம் (ச), சாதாரண காந்தாரம் (க2), சுத்த மத்திமம் (ம1), பஞ்சமம், சதுச்ருதி தைவதம் (த2), கைசிக நிசாதம் (நி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படுகிறது. இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இது "ஔடவ-சாடவ" இராகம் எனப்படுகின்றது.
மேற்கோள்கள்
பகுப்பு:கரகரப்பிரியாவின் ஜன்னிய இராகங்கள்
சர்மிளா ஆசுவால்
சர்மிளா ஆசுவால் (Sharmila Oswal) என்பவர் அரசு சாரா நிறுவனமான பசுமை ஆற்றல் அறக்கட்டளையின் நிறுவனத் தலைவர் ஆவார். இவர் ஜெயின் பன்னாட்டு வர்த்தக அமைப்பின் மகளிர் பிரிவின் தலைவி ஆவார்.
தொழில்
2009ல், பசுமை ஆற்றல் அறக்கட்டளை எனும் அரசு சாரா நிறுவனம் ஒன்று புனேயில் பயனுள்ள கழிவு மேலாண்மை மூலம் ஆற்றலைச் சேமிக்க சமூகங்கள் மற்றும் நிறுவனங்களுடன் இணைந்து பணியாற்றியது. இதில் பெண்கள் மற்றும் குழந்தைகள் உட்பட மக்கள் தங்களுக்கு உதவுவதற்குக் கல்வியில் கவனம் செலுத்தும் திட்டம் மற்றும் உரம் தயாரித்தல் மற்றும் இயற்கை காய்கறி தோட்டம் ஆகியவை அடங்கும் என்பதை ஆசுவால் விளக்கினார்.
2010-ல், பசுமை சக்தி அமைப்பும் ஐக்கிய நாடுகள் கல்வி அறிவியல் கலாச்சார நிறுவனமும் சுற்றுச்சூழல் பிரச்சினைகள் குறித்து 'ஈகோவெர்சிட்டி' என்ற கல்வித் திட்டத்தை அறிமுகப்படுத்தியது. ஆசுவால் பல்கலைக்கழகங்களுடன் இணைந்து பயிற்சிப் பட்டறைகள், சான்றிதழ் படிப்புகள் மற்றும் தொலைதூரக் கற்றல் பட்டப் படிப்புகள், அத்துடன் தொழிற்கல்வி படிப்புகள் மற்றும் ஆராய்ச்சி திட்டங்களை இதன் மூலம் வழங்குவதாகத் தெரிவித்தார்.
2010ஆம் ஆண்டில், புனே மேயர் மோகன்சிங் ராஜ்பாலிடம் பசுமை சக்தி அறக்கட்டளை தயாரித்த அறிக்கை, "புனேவில் தண்ணீர் பற்றாக்குறையைச் சமாளிக்க மழை நீரைச் சேமித்தல்" என்ற தலைப்பில் சமர்ப்பித்தது. ஆய்வை முடிக்க ஆறு மாதங்கள் ஆனதாக ஆசுவால் விளக்கினார். மேலும் நெருக்கடியைத் தவிர்க்க மழை நீரைச் சேமித்தல் மற்றும் கண்காணிப்புக் குழுவை அரசாங்கம் உருவாக்க வேண்டும் என்று வாதிட்டார்.
2011ஆம் ஆண்டில், பசுமை சக்தி அறக்கட்டளை பொது கழிப்பறைகளைக் கட்டுவதற்கான திட்டத்தை அறிவித்தது. மேலும் ஆசுவால் "பெண்களுக்கு பொது கழிப்பறைகள் கிடைக்காததின் விளைவு இந்த பாலினத்தின் இயக்கம் மற்றும் திறமையாக வேலை செய்யும் திறனைக் கடுமையாகக் கட்டுப்படுத்துகிறது," என் ஆசுவால் விளக்கினார். பசுமை சக்தி அறக்கட்டளை இந்த முயற்சிகளில் கவனம் செலுத்துகிறது என்றும் இது மக்களை மிகவும் பாதிக்கப்படக்கூடியது என்று கூறினார்.
2012ஆம் ஆண்டில், பசுமை சக்தி அறக்கட்டளை மெழுகுவர்த்திகள் மற்றும் மண்ணெண்ணெய் விளக்குகளுக்குப் பதிலாக குடும்பங்களுக்குச் சூரிய விளக்குகளை விநியோகிக்க அருணோதயா திட்டத்தை அறிமுகப்படுத்தியது. கட்டுமான பணிகளில் மும்முரமாக இருக்கும் பகுதிகளுக்கும் தன்னார்வ தொண்டு நிறுவனங்களின் முயற்சிகளின் மையமாக இருந்த கிராமங்களுக்கும் இடையே உள்ள வேறுபாடுகளை ஆசுவால் குறிப்பிட்டார்.
2016ஆம் ஆண்டில், பசுமை சக்தி அறக்கட்டளை மத்திய குடிநீர் மற்றும் துப்புரவு அமைச்சகத்துடன் இணைந்து மழைநீர் சேகரிப்பு மாதிரியையும், அரசு சார நிறுவனம் உருவாக்கிய எளிய குடிநீர் வடிகட்டியையும் செயல்படுத்தியது. இந்த மாதிரியினை புனேவிலிருந்து மராத்வாடா வரை எடுத்துச்சென்றார். இது குடியிருப்பாளர்களிடமிருந்து நல்ல வரவேற்பைப் பெற்றது. மேலும் நெருக்கடியைத் தவிர்ப்பதற்காக மழைக்காலத்திற்கு முன் மழைநீர் சேகரிப்பை ஊக்குவிப்பது எப்படி என்பதை ஆசுவால் விளக்கினார். மாசாச்சூசெட்சு தொழில்நுட்பக் கழகம் 2017 தண்ணீர் தொடர்பாக நடத்திய பயிலரங்கில் நிபுணராக ஆசுவால் பங்கேற்றார்.
2017ஆம் ஆண்டில், ஜெயின் பன்னாட்டுத் தொழிலக நிறுவன வணிக மற்றும் தொழில்முறை சங்கம், பணத்திற்குப் பதிலாக எண்ணிம நாணய பரிவர்த்தனைகளை ஊக்குவிக்கத் தன்னார்வலர்களுக்குப் பயிற்சி அளிக்கும் திட்டத்தை அறிமுகப்படுத்தியது. ஊழலைக் குறைக்க எண்ணிம பரிவர்த்தனைகளுக்கு ஆசுவால் மேற்கொள்ள வலியுறுத்தினார். 2017ஆம் ஆண்டில், ஜிடோ, ஆசுவால் தலைமையிலான 'ஜிட்டோ பெண்கள் எண்ணிம் போராளிகள் ' திட்டத்தையும் அறிமுகப்படுத்தியது. இது எண்ணிம நாணய பரிவர்த்தனைகள் குறித்து பெண்களுக்குப் பயிற்சி அளிக்கும். ஆசுவால் "ஒவ்வொரு வீடு, சந்தை, சமூகம் மற்றும் நாடு முழுவதும் எண்ணிம பொருளாதாரத்தை மேம்படுத்துவதற்கு" உதவும் எனப் பரிந்துரைத்தார். இதற்கான பிரச்சாரத்தை ஊக்குவிக்கும் முகமாக முகநூலில் கணக்கு ஒன்றையும் தொடங்கினார் ஆசுவால். இந்த பிரச்சாரத்திற்கான பிரதமர் மோதியின் பங்களிப்பு உட்படப் பொதுமக்களின் ஆர்வம் ஊக்கமளிக்கிறது எனத் தெரிவித்தார்.
ஆசுவாலின் குடும்பம் கழிவு நீர் மறுசுழற்சி அமைப்புகளை உற்பத்தி செய்யும் வணிகத்தை மேற்கொண்டுள்ளது.
வெளி இணைப்புகள்
பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:வாழும் நபர்கள் பகுப்பு:1972 பிறப்புகள்
தாம்சன் மற்றும் எப்சுடீன் வகைப்பாடு
தாம்சன் மற்றும் எப்சுடீன் வகைப்பாடு (Thompson and Epstein classification) என்பது இடுப்பு எலும்பு முறிவு  மற்றும் இடுப்பெலும்பு இடப்பெயர்வுகளை வகைப்படுத்தும் ஒரு அமைப்புத் திட்டமாகும்.
மேற்கோள்கள்
பகுப்பு:எலும்புகள் பகுப்பு:எலும்பு நோய்கள்
யூக்ளிடிய வெளி
மரபார்ந்த கிரேக்க வடிவவியலில், யூக்ளிடிய தளமும் யூக்ளிடிய முப்பரிமாண வெளியும் குறிப்பிட்டச் சில மெய்கோட்களைப் பயன்படுத்தி வரையறுக்கப்பட்டுள்ளன; இவற்றின் பண்புகள் தேற்றங்களாக உய்த்தறியப்பட்டுள்ளன; வடிவவியல் வரையும்முறைகளைப் பயன்படுத்தி, விகிதமுறு எண்கள் வரையறுக்கப்பட்டுள்ளன.
தற்காலக் கண்ணோட்டத்தின்படி ஒவ்வொரு பரிமாணத்திற்கும் ஒரேயொரு யூக்ளிடியன் வெளி மட்டுமே உள்ளது. இது, கார்ட்டீசியன் ஆட்கூறுகளுடன் மெய் ஆள்கூற்று வெளியான
Rn
யூக்ளிடியதன்மையை வலியுறுத்துவதற்காக கணிதவியலாளர்கள் n-பரிமாண வெளியை
En
எனவும் குறிக்கின்றனர். வெளி
, அமைவில் யூக்ளிடிய வெளிக்கு ஒத்துள்ளதால்
குறியீடும் பயன்படுத்தப்படுகிறது. இவ்விரு அமைப்புகளும் எப்பொழுதும் வேறுபடுத்தப்படுவதில்லை. யூக்ளிடிய வெளிகள் முடிவுறு பரிமாணம் கொண்டவை.
யூக்ளிடிய அமைப்பு
Rn
இல் உட்பெருக்கத்தை (புள்ளிப் பெருக்கம்) வரையறுத்து அதன்மூலம் புள்ளிகளுக்கு இடைப்பட்ட தூரங்களும், கோடுகள், திசையன்களுக்கு இடைப்பட்ட கோணங்களும் பெறப்படுகின்றன.
n-பரிமாண மெய்யெண் வெளியிலமைந்த
x
y
திசையன்களின் உட்பெருக்கம்:
இதில்,
திசையனின் i வது ஆட்கூறு xi ;
திசையனின் i வது ஆட்கூறு yi;
இரு திசையன்களின் உட்பெருக்கத்தின் பலன் எப்பொழுதும் ஒரு மெய்யெண்ணாகவே இருக்கும்.
தூரம்
x
திசையனின் தனக்குத்தானேயான உட்பெருக்கத்தின் மதிப்பு ஒரு எதிரிலா எண்ணாகும். இந்த உட்பெருக்கத்தின் வர்க்கமூலம் காண்பதன் மூலம்
திசையனின் நீளம் பெறப்படுகிறது:
இந்த நீளச் சார்பு நெறிமத்திற்குத் தேவையான பண்புகளை நிறைவு செய்கிறது.
Rn
இல் இச்சார்பு யூக்ளிடிய நெறிமம் என அழைக்கப்படுகிறது.
இந்த தொலைவுச் சார்பானது யூக்ளிடிய மெட்ரிக் என அழைக்கப்படுகிறது. இந்த வாய்ப்பாடு, பித்தாகரசு தேற்றத்தின் சிறப்புவகையாக உள்ளது.
முழு யூக்ளிடிய வடிவவியலையும் (புள்ளிப் பெருக்கம் உட்பட) வரையறுக்க தொலைவுச் சார்பு போதுமானது. எனவே இந்த யூக்ளிடிய அமைப்புடன் கூடிய ஒரு மெய் ஆட்கூற்று வெளியானது யூக்ளிடிய வெளி எனப்படுகிறது.
கோணம்
x
,
திசையன்களுக்கு இடைப்பட்ட கோணம் θ (
0° ≤ θ ≤ 180°
):
இதில்
arccos
என்பது கொசைனின் நேர்மாறுச் சார்பு. கோணத்திற்கான இந்த வாய்ப்பாடு
n > 1
என்பதற்கு மட்டுமே பொருந்தும்.
n = 2
எனில் யூக்ளிடிய தளமாகிறது. திசைப்போக்குடைய யூக்ளிடிய தளத்தில் இரு திசையன்களுக்கிடையே உள்ள கோணத்தை மாடுலோ 1 சுற்று (
2π
அல்லது 360°) எண்ணாக வரையறுக்கலாம்.
y
திசையன்கள் நேர் எண்களால் பெருக்கப்பட்டாலும் அவற்றுக்கு இடையேயுள்ள கோணத்தின் அளவு மாறுவதில்லை.
பொதுவாக, தூரங்கள் அனைத்தும் ஒரு குறிப்பிட்ட காரணியால் பெருக்கப்பட்டாலும் கோணங்களில் மாற்றம் ஏற்படாது. பரிமாணங்களற்ற அளவாகக் கோணம் கொள்ளப்படுகிறது. கோணங்களை அளவிடப் பயன்படுத்தப்படும் அலகுகள் ரேடியன்கள், பாகைகள் ஆகும்.
வெளியிணைப்புகள்
பகுப்பு:யூக்ளிடிய வடிவவியல்
காமினி ஜயவிக்கிரம பெரேரா
காமினி ஜயவிக்கிரம பெரேரா (Gamini Jayawickrama Perera,  பிறப்பு: சனவரி 29 1941),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசியக் கட்சி சார்பில்  குருநாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று வனவளங்கள் அமைச்சராக நியமிக்கப்பட்டார்.
வாழ்க்கைக் குறிப்பு
80, குருப்பு ரோட், பொரல்லை, கொழும்பு 08 இல் வசிக்கும் இவர் பௌத்த மதத்தைச் சேர்ந்தவர், நில உரிமையாளர்.
மேற்கோள்கள்
பகுப்பு:இலங்கை அரசியல்வாதிகள் பகுப்பு:1941 பிறப்புகள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
குசபத்ரா ஆறு
thumb| குசபத்ராவின் கரையிலிருந்து அருகில் சூரிய அஸ்தமனம் குச்பத்ரா ஆறு (Kushabhadra River) மகாநதி ஆற்றின் கிளை ஆறு ஆகும். இது பலியண்டா அருகே மகாநதியின் கிளை ஆறான குவாக்காய் ஆற்றிலிருந்து கிளை ஆறாகத் தோன்றி, தென்மேற்கு திசையில் நிமாபரா மற்றும் கோப் நோக்கி 46-50 மைல்கள் பாய்ந்து, புரிக்குக் கிழக்கே 15 மைல் தொலைவில் ஒடிசாவின் பூரி மாவட்டத்தில் உள்ள ராமச்சந்திர கோயிலுக்கு அருகில் வங்காள விரிகுடாவில் கலக்கிறது.
தனுவா ஆறு இதன் முக்கிய துணை ஆறு.
மேற்கோள்கள்
பகுப்பு:இந்திய ஆறுகள் பகுப்பு:ஒடிசாவின் ஆறுகள்
ஆடுதீண்டாப்பாளை
ஆடுதீண்டாப்பாளை (Aristolochia bracteolata) மூலிகை மருத்துவத்தில் பயன்படும் ஒரு கொடியாகும். தரையில் ஒழுங்கற்ற கொடியாகப் படர்ந்து பல்லாண்டுகள் வாழும். தனித்த இலைகள் நீள் முட்டை வடிவின. இலைக்காம்படி உள்வளைவோடு கூடியதாக மொழுமொழுவென மாற்றடுக்கில் அமைதிருக்கும். இதன் வேரும் இலையும் மூலிகைப் பயன்பாடுடையன. இதன் தண்டுப் பகுதி மென்மையானது.
விளக்கம்
இது தரையில் படர்ந்து கிடக்கும் சிறு செடியாகும். பருத்தி விளையும் கரிசல் நிலத்தில் பெரிதும் தொல்லைதரும் களையாக இருக்கிறது. கிளைகள் தரைக்கு கீழேயிருக்கும். தண்டில் இருந்து வளரும். இந்தச்செடி தண்டில்லாத வேரிலிருந்து முளைக்கும். இலையின்மேல் நீலவெண்மை நிறமுள்ள பூசு படிந்திருக்கும். பூ ¾ அங்குல நீளம்; இலைக்கணுச் சந்தில் தனித்தனியாக உண்டாகும். இதழ் குழாய் வடிவமான கூட்டிதழ். குழாய்குள்ளே மயிர்கள் உண்டு. அவையெல்லாம் கீழ்நோக்கி வளர்ந்திருக்கும். கேசரங்கள் 6. சூல் முடிக்கு கீழே சூல்தண்டைச் சுற்றிலும் ஒட்டிக் கொண்டிருக்கும். சூலறை பூவின் மற்ற வுறுப்புகளுக்கு கீழுள்ளது; 6 அறைகளுள்ளது. கனி வெடி கனி. வெடித்த கனி உறிபோலத் தோன்றும். விதைகள் எளிதில் காற்றில் அடித்துக்கொண்டு போகக் கூடியவை.
1592
ஆண்டு 1592 (MDXCII) கிரெகொரியின் நாட்காட்டியில் ஒரு புதன்கிழமையில் துவங்கிய ஒரு நெட்டாண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது சனிக்கிழமையில் ஆரம்பமான ஒரு நெட்டாண்டாகும். பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.
பலிபீடம்
பலிபீடம் என்பது சமயக் காரணங்களுக்காகப் பலிகளைக் காணிக்கையாகச் செலுத்தும் இடமாகும். கோயில்களிலும், தேவாலயங்களிலும் மற்றும் பிற வழிபாட்டிடங்களிலும் பலிபீடங்கள் காணப்படலாம். இன்று கிறித்தவம், பௌத்தம், இந்து சமயம், சிந்தோ, தாவோயியம் முதலிய பல சமயங்களில் பலிபீடம் பயன்படுத்தப்படுகின்றது. யூத சமயத்தில் முற்காலத்தில் பலிபீடமும் பலிசெலுத்துதலும் இருந்தாலும் இரண்டாம் கோவிலின் அழிவுக்குப் பின்பு பலிசெலுத்துதல் இல்லாமல் போனது.
கடவுளுக்குப் பலி செலுத்தும் வழக்கம் பண்டையக் காலம் முதலே இருந்துள்ளது. பலியானது திராவிடர் பண்பாட்டில் படையல் என்று அழைக்கப்பட்டது. காய்கறி, கனிவகைகள், சமைக்கப்பட்ட உணவு மற்றும் மிருகங்களைப் பலியிடுவதும் இன்றளவும் பல சமயங்களில் உள்ளது. நரபலி (மனித பலி) கொடுக்கும் வழக்கம் மனிதர்களிடையே முற்காலத்தில் இருந்தாலும் தற்போது பெரும்பான்மையாக இல்லை.
இந்து சமயத்தில்
thumbnail|வலது|இந்து சமய பலிபீடம் பலிபீடம் இந்து சமயக்கோயில்களில் கொடிமரத்திற்கு அருகே அமைக்கப்படுகிறது. ஆணவம், கன்மம், மாயை என்னும் மூவகை அழுக்குகளையும் களைந்த பின்பே இறைவனை அடைய இயலும் என்ற தத்துவத்தினை உணர்த்துவதற்காக இப்பீடங்கள் கோயில்களில் அமைக்கப்படுகின்றன.
கிறித்தவத்தில்
கிறித்தவ சமயத்தில் விலங்குகளைப் பலியிடும் வழக்கம் இல்லை. கடவுளுக்குச் செலுத்தப்படுகின்ற வழிபாடாக நற்கருணைக் கொண்டாட்டம் கத்தோலிக்கம், மரபு வழி திருச்சபை, ஆங்கிலிக்க சபை, லூதரன் சபை, பாப்திஸ்து சபை போன்ற பல கிறித்தவ சபைகளில் நிகழ்கிறது. அந்த வழிபாட்டின்போது அப்பமும் இரசமும் கடவுளுக்குக் காணிக்கையாக ஒப்புக்கொடுக்கப்படும். இக்கொண்டாட்டத்தின்போது அப்பம், இரசம் ஆகிவற்றின் வடிவில் இயேசுவின் உடலும் இரத்தமும் உணவாகவும் பானமாகவும் அருந்தப்படுகின்றன. கல்வாரி மலையில் சிலுவையில் உயிர்துறந்து இயேசு பலி ஒப்புக்கொடுத்தார் என்றும், அந்த இரத்தப் பலியானது இரத்தம் சிந்தாத விதத்தில் நற்கருணைக் கொண்டாட்டத்தின்போது நிகழ்கிறது என்றும் கிறித்தவம் நம்புகிறது.
இவ்வாறு நிகழ்கின்ற நற்கருணைக் கொண்டாட்டம் உண்மையிலேயே ஒரு பலி ஆகும் என்பது கத்தோலிக்க கிறித்தவ சபையின் கொள்கை. மரபு வழி சபையும் இக்கொள்கையைக் கொண்டுள்ளது. சில புராட்டஸ்தாந்து சபைகள் நற்கருணைக் கொண்டாட்டத்தின்போது பலி என்னும் கருத்தை வலியுறுத்தாமல், காணிக்கை செலுத்துதல், கடவுளின் வார்த்தையைப் பறைசாற்றுதல் என்னும் கருத்தை அதிகமாக வலியுறுத்துகின்றன. பலிபீடத்தின் மீது அப்பமும் இரசமும் வைக்கப்படும். இறைவேண்டல்கள் நிகழும். விவிலியப் பாடங்கள் வாசிக்கப்பட்டு விளக்கப்படும். கூடியிருப்போர் இறைபுகழ் பாடல்களும் பாடுவர். நற்கருணை விருந்தில் பங்கெடுப்பர்.
ஆதாரங்களும் மேற்கோள்களும்
பகுப்பு:இந்து சமய கட்டிடக்கலை பகுப்பு:கட்டிடக்கலை
பூர்ணகளாநிதி
பூர்ணகளாநிதி இராகம் கருநாடக இசையில் பயன்படும் இராகங்களில் ஒன்றாகும். இது 4 ஆவது மேளகர்த்மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 4 ஆவது மேளமாகிய கரகரப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம், சதுஸ்ருதி தைவதம் (த2) கைசிகி நிஷாதம் (நி2) ஆகிய சுரங்கள் வருகின்றன.
மேற்கோள்கள்
பகுப்பு:கரகரப்பிரியாவின் ஜன்னிய இராகங்கள்
ஜெயசூர்யா (நடிகர்)
ஜெயசூர்யா, தென்னிந்திய திரைப்படத் துறையைச் சேர்ந்தவர். இவர் மலையாளத் திரைப்படங்களில் நடித்துள்ளார்.
2001ஆம் ஆண்டில் தோஸ்த் என்ற திரைப்படத்தில் சிறிய வேடத்தில் நடித்தார். பின்னர், 2002ஆம் ஆண்டில் வினயன் இயக்கிய ஊமப்பெண்ணினு உரியாடாப்பய்யன் என்ற திரைப்படத்தில் நடித்தார். பின்னர், தமிழில் எடுக்கப்பட்ட என் மன வானில் என்ற திரைப்படத்தின் மலையாளப் பதிப்பிலும் நடித்தார். சுவப்னக்கூடு, சதிக்காத சந்து, கிளாஸ்மேட்ஸ் உள்ளிட்ட திரைப்படங்களிலும் நடித்தார். இதுவரை ஐந்து தமிழ்த் திரைப்படங்களில் நடித்துள்ளார்.
சான்றுகள்
பகுப்பு:1978 பிறப்புகள் பகுப்பு:மலையாளத் திரைப்பட நடிகர்கள் பகுப்பு:வாழும் நபர்கள்
கிளென் ராட்போர்ட்
கிளென் ராட்போர்ட் (Glen Radford, பிறப்பு: பிப்ரவரி 27 1962), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 16 முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1991/92-1996/97 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கிளென் ராட்போர்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 14 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1962 பிறப்புகள் பகுப்பு:வாழும் நபர்கள்
வீரபத்ர சிங்
வீரபத்ர சிங்  (Virbhadra Singh, சூன் 23, 1934 - சூலை 8, 2021) முன்னாள் இமாச்சலப் பிரதேச மாநில முதலமைச்சர் காங்கிரசு அரசியல்வாதியும் ஆவார். இமாச்சலப் பிரதேச முதல்வராக, 1983 முதல் 1990 வரையும், 1993 முதல் 1998 வரையும்  2003 முதல் 2007 வரையும் முன்னதாகப் பொறுப்பாற்றி உள்ளார். நடுவண் அரசிலும் பல்வேறு துறைகளில் அமைச்சராகப் பணியாற்றியுள்ளார். 1962, 1967, 1972, 1980 மற்றும் 2009களில் மக்களவை உறுப்பினராக இருந்துள்ளார்.
வாழ்க்கை வரலாறு
சிங் தெகராடூனில் உள்ள கேனல் பிரவுன் கேம்பிரிட்ஜ் பள்ளியிலும் சிம்லாவிலுள்ள பிஷப் காட்டன் பள்ளியிலும் பயின்றார். பின்னர் தில்லியில் உள்ள செயின்ட் இசுடீபன் கல்லூரியில் இளங்கலைப் பட்டம் பெற்றார்.
சூன் 2, 1954இல் இளவரசி இரத்னகுமாரியை திருமணம் புரிந்தார்.இவர்களுக்கு ஒரு மகனும் ஐந்து மகள்களும் பிறந்தனர். 1985இல் பிரதிபா சிங்கை மணந்து ஒரு மகனையும் மகளையும் பெற்றுள்ளார்.
மறைவு
மாரடைப்பு காரணமாக சிம்லாவில் உள்ள இந்திரா காந்தி மருத்துவக் கல்லூரி மருத்துவமனையில் சிகிச்சைபெற்றுவந்த இவர், சிகிச்சை பலனின்றி, சூலை 8, 2021 அன்று அதிகாலை 4 மணியளவில் காலமானார்.
மேற்கோள்கள்
பகுப்பு:15வது மக்களவை உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:இமாச்சலப் பிரதேச முதலமைச்சர்கள் பகுப்பு:1934 பிறப்புகள் பகுப்பு:14வது மக்களவை உறுப்பினர்கள் பகுப்பு:7வது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:2021 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:4வது மக்களவை உறுப்பினர்கள் பகுப்பு:இமாச்சலப் பிரதேச நபர்கள்
குறுக்குச் சுற்று
thumb|right|புயலின் போது மரக்கிளைகள் பட்டு ஏற்படும் ஒரு குறுக்குச் சுற்று குறுக்குச் சுற்று அல்லது கு/சு (Short circuit or s/c) என்பது பெரும்பாலும் மின்சார மறிப்பு இல்லாத அல்லது குறைவானதாக உள்ள இடத்தில், திட்டமிடாத பாதையில் மின்சாரம் பாயுமாறு அமைந்துவிடுகிற ஒரு மின்சாரச் சுற்று ஆகும். குறுக்குச் சுற்றின் எதிர்மறை திறந்த சுற்றாகும். அது மின்சுற்றின் இரு கணுக்களுக்கு இடையில் அளவுகடந்த மின்தடை சேரும் பொழுது நேரும். ஆங்கிலத்தில் சார்ட்டு சர்கியூட் என அழைக்கப்பெறும் இச்சொல்லை சில வேலைகளில் மின்சார தடங்கல் பிறவற்றிற்கும் கூட தவறாக பயன்படுத்துவது ஒரு பொது வழக்காகும்.
இவற்றையும் பார்க்க
திறந்த மின்சுற்று
பகுப்பு:மின்னணுவியல்
மும்மெத்தில்கந்தககாக்சோனியம் அயோடைடு
மேற்கோள்கள்
பகுப்பு:கந்தகச் சேர்மங்கள் பகுப்பு:அயோடைடுகள் பகுப்பு:கரிம வேதியியல் வினையூட்டிகள்
உரவகொண்டா
உரவகொண்டா (Uravakonda) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். அனந்தபூர் வருவாய் வட்டத்தின் உரவகொண்டா மண்டலத்தில் இந்நகரம் அமைந்துள்ளது. மேலும் இந்நகரம் ஒரு நகரப்பகுதியின் திரட்சியாகவும் வளர்ந்துவருகிறது.
புவியியல் அமைப்பு
14.95° வடக்கு 77.27° கிழக்கு என்ற அடையாள ஆள்கூறுகளில் உரவகொண்டா கிராமம் பரவியுள்ளது. மேலும் கடல்மட்டத்தில் இருந்து சராசரியாக் 459 மீட்டர்கள் உயரத்தில் இந்நகரம் உள்ளது.
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி புக்கராயசமுத்திரத்தின் மக்கள் தொகை 41,865 ஆகும். மொத்த மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். உரவகொண்டா நகரத்தின் கல்வியறிவு சதவீதம் 61%. இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மொத்த மக்கள் தொகையில் ஆண்களில் 71 சதவீதத்தினர் கல்வியறிவு பெற்றவர்களாகவும் பெண்களில் 50 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 12% அளவில் உள்ளனர். உரவகொண்டாவுக்கு அருகில் குண்டக்கல் என்ற நகரம் இருக்கிறது.
சாலைப்போக்குவரத்து
52 கிலோமீட்டர் தொலைவிலுள்ள மாவட்டத் தலைநகர் அனந்தபூர் மற்றும் 55 கிலோமீட்டர் தொலைவிலுள்ள கர்நாடகாவைச் சேர்ந்த பெல்லாரி மற்றும் குண்டக்கல் ஆகிய நகரங்களுடன் உரவகொண்டா நன்றாக சாலைப் போக்குவரத்தால் இணைக்கப்பட்டுள்ளது.
மேற்கோள்கள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும் பகுப்பு:அனந்தபூர் மாவட்டம்
விடயம்சார் தபால்தலை சேகரிப்பு
விடயம்சார் தபால்தலை சேகரிப்பு (Topical or thematic stamp collecting) என்பது ஒரு குறிப்பிட்ட விடயம் அல்லது கருத்துரு தொடர்பான தபால்தலைகளைச் சேகரிப்பதாகும். இவ்வாறான சேகரிப்புக்குரிய விடயங்கள் பறவைகள், விலங்குகள் முதல், போக்குவரத்து, விளையாட்டு, புகழ் பெற்ற மனிதர்கள், நாட்டு வரலாறுகள் போன்ற எதுவாகவும் இருக்கக்கூடும்.
right|130px|thumb|[[திமிங்கிலம்|திமிங்கிலத் தபால்தலைகளைச் சேகரிப்போருக்கும், பென்குயின் சேகரிப்போருக்கும் 1929 இல் போக்லாந்து வெளியிட்ட இந்தத் தபால்தலை பயன்படும்.]] தொடக்க காலங்களில், அரசன் அரசிகளின் தலைகளையும், நாட்டின் சின்னங்களையும் தபால்தலைகளிகளில் பொறித்து வெளியிட்ட தபால்சேவை நிர்வாகங்கள் நாட்டின் பண்பாடு, இயற்கையழகு, சாதனைகள் என்பவற்றையும் தபால்தலைகளில் அச்சிட்டு வெளியிடத் தொடங்கினர். 1845 இலேயே சென் லூயிஸில் வெளியிடப்பட்ட தபால்தலைகள் கரடி உருவங்களைத் தாங்கியிருந்தன. கனடா நாடும் ஆரம்ப காலங்களிலேயே விலங்குகள் பொறிக்கப்பட்ட தபால்தலைகளை வெளியிட்டது. முதல் தபால்தலை வெளியிடப்பட்டு ஒன்றரை நூற்றாண்டுகள் கழிந்த நிலையில் இன்று ஏராளமான வேறுபட்ட வடிவமைப்புகளில் ஆயிரக்கணக்கான விடயங்கள் சார்ந்த தபால்தலைகள் வெளியிடப்பட்டுள்ளன. இது விடயம்சார் தபால்தலை சேகரிப்பாளர்களுக்கு நிறைந்த வாய்ப்புக்களைத் தருகின்றது.
left|200px|thumb|[[பிரான்ஸிஸ் கானியர் மேகொங் ஆற்றில் ஆய்வுப் பயணம் மேற்கொண்டார். இதனால் 1943 இல் பிரான்சிய இந்தோசீனாவில் வெளியிடப்பட்ட இந்தத் தபால்தலை ஆறுகள் தொடர்பான சேமிப்பில் ஈடுபட்டுள்ளவர்களின் சேமிப்பில் இடம்பெறக்கூடியது.]] பலகாலமாகப் பிரபலமாக இருக்கும் கப்பல்கள், பறவைகள், விளையாட்டு போன்ற பல சேகரிப்புக்குரிய விடயங்களில் இன்றுவரை பல ஆயிரக்கணக்கான தபால்தலைகள் வெளியிடப்பட்ட நிலையில், இவற்றில் முழுமையான சேமிப்பு என்பது இன்று இயலாத ஒன்றாகிவிட்டது. இதனால் மேற்படி விடயங்களில் ஒரு பகுதியை மட்டும் கையாளும் வகையில் தபால்தலை சேகரிப்புகள் அமைகின்றன. எடுத்துக்காட்டாக, கப்பல் தொடர்பான விடயங்களில் போர்க் கப்பல்கள், பயணிகள் கப்பல்கள், தட்டை அடிகளையுடைய கப்பல்கள், உலக யுத்தங்களில் பங்குபற்றிய கப்பல்கள் எனப் பலவகையானவை பிரபலமாக உள்ளன.
தற்காலத்தில் சில குறிப்பிட்ட விடயங்கள் சார்ந்த தபால்தலைகளுக்காகவே தனியான விபரப்பட்டியல்கள் வெளியிடப்படுகின்றன.
வெளி இணைப்புகள்
பகுப்பு:அஞ்சல் தலை சேகரிப்பு
சந்திரபோஸ் சுதாகரன்
பின்புலம்
ஈழப்போரின் போது இலங்கையில் பல சார்பில்லா ஊடகவியலாளர்கள் கடத்தப்பட்டும், கொலை செய்யப்பட்டும் போன நிகழ்வுகளில் சுதாகரனின் கொலையும் ஒன்றாகும். குறிப்பாகத் தமிழ் ஊடகங்களின் மீது நடத்தப்பட்ட தாக்குதலின் ஒரு பகுதியாக இவரது கொலை கருதப்படுகிறது.
நிகழ்வு
இவரது வீட்டுக்குச் சென்ற ஆயுதம் தாங்கிய ஆறு பேர் சுதாகரனை அவரது குடும்பத்தினர் முன்னிலையில் சுட்டுக் கொன்றனர். கொலையாளிகள் தமிழிலும் சிங்களத்திலும் கதைத்ததாக அவரது எட்டு வயது மகன் பின்னர் தெரிவித்தார். இவரது வீடு அரசுக் கட்டுப்பாட்டுப் பகுதியில் இருந்தது.
விசாரணை
இவரது கொலை தொடர்பாகப் பாரபட்சமற்ற விசாரணைகள் நடத்தப்பட வேண்டும் என பன்னாட்டு செய்தியாளர்கள் நிறுவனம் அரசாங்கத்தைக் கேட்டிருந்தது. பத்திரிகையாளர்களை படுகொலை செய்வது பத்திரிகை தர்மத்தின் படுகொலைக்கு ஒப்பானது என வவுனியா மாவட்ட நீதிபதி ஆ.இளஞ்செழியன் சுதாகரனின் மரண விசாரணையின்போது நீதிமன்றத்தில் தெரிவித்தார். ஆனாலும் எவரும் கைது செய்யப்படவில்லை.
வெளி இணைப்புகள்
பகுப்பு:2007 இறப்புகள் பகுப்பு:கொலை செய்யப்பட்ட இலங்கையின் ஊடகவியலாளர்கள் பகுப்பு:இலங்கைத் தமிழ் ஊடகவியலாளர்கள்
ஆராய்ச்சி மணி
மக்கள் தம் குறைகளை மன்னரிடம் எளிதாக எடுத்துரைக்கும் பொருட்டு அரண்மனையில் கட்டப்படும் மணியே ஆராய்ச்சி மணியாகும். மன்னரிடம் தம் குறைகளைக் கூற வரும் மக்கள் மன்னரின் கீழுள்ள எவரிடமும் அனுமதி கோராமல் மன்னரை நேரடியாகச் சந்திப்பதற்கு இவ்வாராய்ச்சி மணியை அடிப்பர். இம்மணியின் ஒலி கேட்டவுடன் மன்னர், மக்கள் வந்திருப்பது அறிந்து அவர்களைச் சந்தித்துக் குறைகளைக் கேட்டறிவார். நெறி தவறாது அரசு செலுத்திய மன்னர்கள் இத்தகைய மணிக்கு மிகுந்த சிறப்பளித்தனர்.
வரலாற்றில் ஆராய்ச்சி மணி
மனுநீதிச் சோழன் தன் அரண்மனையிலுள்ள ஆராய்ச்சி மணியை, மன்னனின் மகன் அறியாமல் செய்த தவறால் தன் கன்றையிழந்த தாய்ப்பசு, அடித்தது. நடந்தவற்றை அறிந்த மன்னன், நீதியை நிலைநாட்டும் பொருட்டு, தன் மகனைத் தானே தேரேற்றிக் கொன்றான். இந்நிகழ்ச்சியினைப் பெரியபுராணத்தில் சேக்கிழார், திருமலைச் சருக்கத்திலுள்ள திருநகரச் சிறப்பு என்னும் பகுதியில், தெரிவிக்கிறார். திருநகரச் சிறப்பில் 27வது பாடலாக வரும் கீழ்க்காணும் பாடலில் ஆராய்ச்சி மணி இருந்ததற்கான குறிப்பு வருகிறது.
தன்உயிர்க் கன்று வீயத் தளர்ந்த ஆத் தரியாது ஆகி முன் நெருப்பு உயிர்த்து விம்மி முகத்தினில் கண்ணீர் வார மன் உயிர் காக்கும் செம்கோல் மனுவின் பொன் கோயில் வாயில் பொன் அணி மணியைச் சென்று கோட்டினால் புடைத்தது அன்றே
இப்பாடலில் "மனுவின் பொன் கோயில் வாயில் பொன் அணி மணி" என்பது மனுநீதிச் சோழனின் அரண்மனை வாயிலிலுள்ள ஆராய்ச்சி மணியைக் குறிக்கிறது. இந்நிகழ்ச்சியின் மூலமாக நெறி தவறாத மன்னர்களின் அரண்மனையில் ஆராய்ச்சி மணி இருந்ததற்கானச் சான்று தெளிவாகிறது.
மேற்கோள்கள்
பகுப்பு:மக்கள் குறைத் தீர்ப்பு வாயில்கள் பகுப்பு:பண்டைத் தமிழ்ச் சமூகம்
ஆதார மண்டபங்கள்
ஆதார மண்டபங்கள் என்பவை இந்து சமய கோயில்களுக்கு ஆதாரங்களாக இருக்கும் மண்டபங்களாகும். இந்த மண்டபங்கள் இந்து சமய கோயில்களில் நிச்சயமாக அமையுமாறு கட்டப்படுகி்ன்றன. சிறு கோயில்களில் இந்த ஆதார மண்டபங்கள் அனைத்தையும் அமைத்தல் இயலாது. எனவே ஆகம முறைப்படி கட்டப்படுகின்ற பெரும் கோயில்கள் இந்த ஆதார மண்டபங்கள் அமைக்கப்படுகின்றன. இவை தவிற நடன மண்டபம், நாடக மண்டபம், புராண மண்டபம், தருக்க மண்டபம், ஊஞ்சல் மண்டபம், முத்தி மண்டபம் போன்ற எண்ணற்ற மண்டபங்கள் கோயில்களில் அமைக்கப்படுகின்றன.
ஆதார மண்டபங்கள்
இந்து சமய கோயில்களின் அமைப்பில் ஆறு மண்டபங்கள் ஆதார மண்டபங்கள் என்று அழைக்கப்படுகின்றன. அவையாவன:
வெளி இணைப்புகள்
பகுப்பு:இந்துக் கோயில் கட்டிடக்கலை
தேரிழந்தூர் பள்ளிகொண்ட ரெங்கநாத கோயில்
தேரிழந்தூர் பள்ளிகொண்ட ரெங்கநாத கோயில் தமிழ்நாட்டில் நாகப்பட்டினம் மாவட்டம், தேரிழந்தூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பள்ளிகொண்டரெங்கநாதர், ரெங்கநாயகி சன்னதிகளும், ராமர், ஆஞ்சநேயர், ஆழ்வார் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி மூன்று காலப் பூசைகள் நடக்கின்றன. ஐப்பசி, மார்கழி, தை, மாசி, சித்திரை, ஆடி, புரட்டாசி மாதம் பவித்ர உற்சவம், தனுர் மாதம், கருட சேவை, ராமர் காட்சி கொடுத்தல், வருடபிறப்பு, பூரம், நவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பீடோங் தீவு
பீடோங் தீவு (மலாய்: Pulau Bidong அல்லது Pula Bidong; ஆங்கிலம்: Bidong Island; ஜாவி: ڤولاو بيدوڠ ) என்பது மலேசியா, திராங்கானு மாநிலத்தின், மாராங் மாவட்டத்தில், தென்சீனக் கடலில் அமைந்து உள்ள ஒரு தீவு. ஒரு சதுர கி.மீ. பரப்பளவு கொண்டது.
மாராங் (Marang) கடற்கரை கிராமத்தில் இருந்து இந்தத் தீவிற்குச் செல்ல படகு வசதிகள் உள்ளன. மாராங் கடற்கரையில் இருந்து 45 கி.மீ. தொலைவில் அமைந்துள்ளது.
பொது
பெரும்பாலான அகதிகள் பீடோங் தீவில் சில மாதங்கள் தங்கி, பின்னர் வெளிநாடுகளில் குடியமர்த்தப் பட்டனர்.
படகு மக்கள்
மே 1975-இல், 47 அகதிகளுடன் முதல் படகு வியட்நாமில் இருந்து மலேசியாவுக்கு வந்தது. அவர்கள் "படகு மக்கள்" என்று அழைக்கப்பட்டனர். வியட்நாமில் இருந்து வெளியேறிய படகு மக்களின் எண்ணிக்கை 1978-ஆம் ஆண்டு வரை குறைவாகவே இருந்தது.
1978 ஆகஸ்டு 8-ஆம் தேதி 121 வியட்நாமிய அகதிகளுடன் பீடோங் தீவு அதிகாரப் பூர்வமாக ஓர் அகதிகள் முகாமாக திறக்கப்பட்டது. முகாமின் கொள்ளளவு 4,500 என கூறப்பட்டது. ஆனால் சில சமயங்களில் 20 ஆயிரம் அகதிகள் வரை தங்கி இருக்கின்றனர்.
40,000 வியட்நாமிய அகதிகள்
1978-ஆண்டு பிற்பகுதியில், வியட்நாமில் இருந்து அகதிகள் படகுகள் வருவது கிட்டத்தட்ட தினசரி நிகழ்வாக இருந்தது. ஜனவரி 1979-இல், பீடோங் தீவில் 40,000 வியட்நாமிய அகதிகள் இருந்தனர்.
வியட்நாமில் இருந்து தென்சீனக் கடல் வழிப்பாதை மிக மிக ஆபத்தானது. அகதிகளின் படகுகள் சிறியதாக இருந்தன. அதிக சுமை ஏற்றப் பட்டதாகவும் இருந்தன. பெரும்பாலும் கடற் கொள்ளையர்களால் தாக்கப்பட்டன.
கம்போடிய அகதிகள்
தென் வியட்நாமில் இருந்து தப்பி வந்த ஆயிரக்கணக்கான அகதிகள் கடலில் மூழ்கி இறந்தனர். அகதிகளாக வந்த பெண்களைப் பாலியல் வன்முறை செய்வதும்; கடத்திச் செல்வதும் வழக்கமாக இருந்தது. மலேசியாவும் மற்றும் பிற தென்கிழக்கு ஆசிய நாடுகளும் வியட்நாமிய அகதிகள் தங்கள் கரைகளில் இறங்குவதைத் தவிர்க்க பற்பல முயற்சிகள் செய்தன.
வியட்நாமிய அகதிகளைத் தவிர, 1970-ஆம் ஆண்டுகளின் பிற்பகுதியில் கெமர் ரூச் ஆட்சியில் இருந்து தப்பித்து வெளியேறிய கம்போடிய அகதிகளுக்கும் இந்தத் தீவு அடைக்கலம் வழங்கியது.
1991-இல் பீடோங் தீவு அகதிகள் முகாம் மூடப்பட்டபோது, ​​சுமார் 250,000 அகதிகளை அமெரிக்கா, கனடா, ஆஸ்திரேலியா மற்றும் பிரான்சு நாடுகள் ஏற்றுக் கொண்டன. மேலும் பலரை எந்த நாடும் ஏற்றுக் கொள்ளவில்லை. அவர்கள் வலுக்கட்டாயமாக வியட்நாமுக்கு நாடு கடத்தப் பட்டனர்.
வெளி இணைப்புகள்
பகுப்பு:தீவுகள் பகுப்பு:மலேசியாவின் தீவுகள்‎ பகுப்பு:திராங்கானு
நான் ஈ (திரைப்படம்)
ஈகா [Eega]2012ஆம் ஆண்டில் வெளிவந்த தெலுங்கு திரைப்படம். இத்திரைப்படம் நான் ஈ என்ற பெயரில் தமிழில் வெளியானது. தெலுங்கிலும் தமிழிலும் தயாரிக்கப்பட்ட படம் இது. இப்படம் மலையாளம், இந்தியில் மொழிமாற்றம் செய்யப்பட்டு வெளியானது. இறந்தவர் தன்னைக் கொன்றவரை பழிவாங்குவதற்காக ஈயாக மறுபிறவி எடுப்பதே கதை. தெலுங்கு தமிழில் வெளியான அறிவியல் கதைகளைக் கொண்ட திரைப்படங்களில் இதுவும் ஒன்று.
கதை சுருக்கம்
நானி தன் எதிர் வீட்டு பெண் பிந்து மீது 2 ஆண்டுகளாக காதல் கொண்டுள்ளார். தன் காதலை பலவிதங்களில் பிந்துவுக்கு தெரியப்படுத்துகிறார். பிந்துவும் நானியை காதலிக்கிறார் ஆனால் தன் காதலை நானியிடம் சொல்லாமல் மறைத்து அவரிடம் கடுமையாக நடந்து கொள்கிறார்.
சுதிப் பெரும் பணக்கார தொழிலதிபர். அவர் பெண்களை மயக்குபவராகவும் உள்ளார். பணத்திற்காக தன் மனைவியை கொன்றவர். ஒரு நாள் பிந்து சுதிப்பின் அலுவலகத்துக்கு தன்னுடைய லாப நோக்கற்ற அமைப்புக்கு நன்கொடை கேட்க வருகிறார். பிந்துவின் மீது விருப்பம் கொண்ட சுதிப் அவருக்கு 15 இலட்ச ரூபாயுக்கு காசோலை தருகிறார். சுதிப்பின் உண்மையான நோக்கத்தை அறியாத பிந்து அவருக்கு தன் அமைப்பு பற்றி விளக்குகிறார். சுதிப் பிந்துவை மதிய உணவு உண்ண வெளியில் செல்லலாம் என சொல்கிறார்.
சுதிப்பின் அலுவலகத்திற்கு ஈ (நானி) வருகிறது. சுதிப்பை கண்டதும் ஈக்கு தன் பழைய பிறப்பு பற்றி நினைவுக்கு வருகிறது. சுதிப் பண்ணிய கொடுமைகளுக்கு பழிதீர்க்க முயலுகிறது. சுதிப் எங்கு சென்றாலும் அவரை பின்தொடர்ந்து அவருக்கு கடும் எரிச்சலை ஏற்படுத்துகிறது. நானியின் இறப்பை நினைத்து பிந்து வருந்துவதை அறிந்து நானியை மறந்து தன்னை காதலிக்க வைக்க சுதிப் முயற்சிகளை மேற்கொள்கிறார்.
கல்வித்துறை அமைச்சரை சந்திக்க தன்னுடன் டில்லி வரும்படி பிந்துவை சுதிப் கேட்கிறார். அவரை சந்தித்தால் பிந்துவின் லாப நோக்கற்ற அமைப்புக்கு தேசிய அளவில் அறிமுகம் கிடைக்கும் என்கிறார், பிந்து டில்லி வரி ஒப்புக்கொள்கிறார். இதை அறிந்த ஈ (நானி) சுதிப் வானூர்தி நிலையம் செல்லும் வழியில் விபத்தில் சிக்க வைக்கிறது. விபத்தில் சிக்கிய மகிழுந்தில் நான் உன்னை கொல்லுவேன் என ஈ (நானி) எழுதி காட்டுகிறது. அதிலிருந்து சுதிப் ஈயை கண்டால் பயப்பட ஆரம்பிக்கிறார், தன் வீட்டில் எந்த ஈயும் வர முடியாதவாறு பல ஏற்பாடுகளை செய்கிறார்.
பிந்துவின் வீட்டை அடையும் ஈ (நானி) அவருக்கு ஈ உருவத்தில் உள்ளது நானி என புரியவைக்கிறது. தன்னைக்கொன்றது சுதிப் என சொல்கிறது. பிந்துவிற்கு சுதிப்பின் உண்மையான குணம் பற்றி தெரிகிறது அவர் ஈ (நானி) யுடன் இணைந்து சுதிப்பின் வாழ்வை சீரழிக்க திட்டமிடுகிறார். பிந்துவின் உதவியால் சுதிப்பின் வீட்டிற்குள் நுழையும் ஈ (நானி) அவருக்கு பல்வேறு சிக்கல்களை உருவாக்குகிறது. பாதுகாப்பு பெட்டகத்தில் இருந்த அவரின் பணம் முழுவதையும் எரித்துவிடுகிறது. சுதிப் மந்திரவாதியை அழைத்து ஈ (நானி)யை ஒழிக்க ஓமம் செய்கிறார், ஈ (நானி) அதிலிருந்து தப்பித்து மின் இணைப்பில் குறுஞ்சுற்றிணைவு கசிவு ஏற்படுத்துகிறது அதனால் மந்திரவாதி இறக்கிறார், சுதிப் மயக்கமடைகிறார்.
அடுத்த நாள் மயக்கம் தெளிந்த சுதிப் ஈ (நானி)யும் பிந்துவும் இணைந்து செயல்படுவதை கண்டுபிடிக்கிறார். கோபமடைந்த சுதிப் பிந்துவை தன் வீட்டுக்கு கூட்டி வந்து அவரை இழிவாக பேசுகிறார். ஈ (நானி)யின் இறக்கைகளை வெட்டி விடுகிறார், அதை ஊசியால் குத்துகிறார். இறக்கும் தருவாயில் சிறிய பீரங்கியில் தீ வைத்து சுதிப்பை கொல்லுகிறது.
பின்னர், பிந்து சாலையிற்செல்லும்போது ஓரிளைஞன் அவருடன் தவறாக நடந்து கொள்ள முயற்சிக்கின்றார். அப்போது, நானி மீண்டும் இன்னோர் ஈயாகப் பிறப்பெடுத்து அவ்விளைஞனைத் தாக்கி, எப்போதும் பிந்துவுக்குப் பாதுகாப்பாக இருக்கின்றார்.
வெளியிணைப்புகள்
பகுப்பு:2012 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இராஜமௌலி இயக்கிய திரைப்படங்கள் பகுப்பு:பழிவாங்குதல் குறித்தான திரைப்படங்கள் பகுப்பு:சமந்தா நடித்த திரைப்படங்கள்
புனே - இந்தூர் விரைவுவண்டி
புனே−இந்தூர் விரைவுவண்டி என்பது இந்திய இரயில்வேயினால் இயக்கப்படும் விரைவுவண்டிகளில் ஒன்றாகும். இது புனே நகரத்துக்கும் இந்தூர் நகரத்துக்கும் இடையே பயணிக்கிறது. இது 972 கிமீ தொலைவை 18 மணி 3 நிமிடங்களில் கடக்கிறது.
இணைப்புகள்
பகுப்பு:இந்திய விரைவுவண்டிகள்
குர்ஷ்வின் ராபி
குர்ஷ்வின் ராபி (Gurshwin Rabie, பிறப்பு: சூன் 26 1983, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 24 முதல்தர துடுப்பாட்டப் போட்டிகளிலும், 27 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2008 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
காக்காவேரி புரந்தீஸ்வரர் கோயில்
காக்காவேரி புரந்தீஸ்வரர் கோயில் தமிழ்நாட்டில் நாமக்கல் மாவட்டம், காக்காவேரி என்னும் ஊரில் அமைந்துள்ள சிவன் கோயிலாகும்.
குர்ஷ்வின் ராபி
வெளி இணைப்பு
குர்ஷ்வின் ராபி கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 14 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள்
காக்காவேரி புரந்தீஸ்வரர் கோயில்
வரலாறு
இக்கோயில் பதின்மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் புரந்தீஸ்வரர், அம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உறை மின்சாரம்
உறை மின்சாரம் (Sheath current) என்பது மின்கம்பிகளில் ஏற்படும் மின்காந்த அலைகளின் ஒரு வடிவமாகும். இது அச்சொன்றிய வடத்தின் (coaxial cable) மேல் உறையினில் பாயக்கூடிய ஒரு மின்சாரமாகும். இது புவிசார் சுழி மின்னலை அல்லது தரை மின்னழுத்தினால் (ground potential) ஏற்படலாம்.
உறை மின்சாரம் பரிமாற்ற திறப்பாட்டினைக் குறைக்கக்கூடியது, மேலும் அருகிலுள்ள மின்னணுக் கருவிகளை இடையூறு செய்யக்கூடியது ஆகும். மேலும் இது, பயன்படு குறிகையை இரைச்சல் மின்னழுத்தமாக மேல் விதிக்கும் பொது அதிர்வுவகை குறிகைகளுக்கும் அச்சொன்றிய வடத்தின் முனைக்கும் உள்ள தரை மின்னழுத்த வேறுபாடுகளினால் ஏற்படக்கூடியது. தரை வட்டமிடல்களினாலும் உறை மின்சாரம் ஏற்படக்கூடும்.
பகுப்பு:மின்னணுவியல்
செவ்வாய் அறிவியல் ஆய்வுக்கூடம்
செவ்வாய் அறிவியல் ஆய்வுக்கூடம் (Mars Science Laboratory, MSL) என்பது செவ்வாய்க் கோளில் தரையிறங்கி அதன் மேற்பரப்பை ஆராயவென ஐக்கிய அமெரிக்காவின் நாசா விண்வெளி ஆய்வு நிறுவனம் அனுப்பிய ஒரு விண்வெளித் தரையுளவித் திட்டம் ஆகும். இத்தரையுலாவி விண்கலம் 2011 நவம்பர் 26 ஆம் நாள் 10:02 மணிக்கு புளோரிடாவின் கேப் கேனவரல் வான்படைத் தளத்தில் இருந்து அட்லஸ்-5 என்ற ஏவுகலம் மூலம் ஏவப்பட்டது. இத்திட்டத்தின் "கியூரியோசிட்டி" (Curiosity) எனப் பெயரிடப்பட்ட தரையுலாவி செவ்வாயில் கேல் பள்ளம் என்ற பகுதியில் 2012 ஆகத்து 6 ஆம் நாள் ஒசநே 05:14:39 மணிக்கு வெற்றிகரமாகத் தரையிறங்கியது.
கேல் பள்ளத்தின் உள்ளே 5 கிமீ உயரமான மலை ஒன்றின் மீது இந்த தளவூர்தி ஏறி ஆராயும். பல கோடிக்கணக்கான ஆண்டுகளுக்கு முன்னர் செவ்வாயில் நீர் ஓடிய போது இந்த மலைக்கு வந்து சேர்ந்த பாறைகளை இது ஆராயும். இங்குள்ள பாறைகள், மணல், வளி மண்டலம் போன்றவற்றை ஆராயும் வகையில் 10 உயர்நுட்பச் சாதனங்கள் இதில் பொருத்தப்பட்டுள்ளன.